
SC2005-012103/7.11.2005
REFERAT

privind amplasarea unei plăci comemorative pe faţada de la intrare a Spitalului Clinic Municipal Timişoara , din parcul Gen. Eremia Grigorescu, strada Dima Gheorghe, nr. 5
 Consiliul Local al Municipiului Timişoara
Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara, 
Având în vedere cererea d-nului col.(r) medic primar chirurg dr. Dumitru Bărboi, nr. SC2005-012103 din 04.07.2005 

Având in vedere că liceul militar „Mihai Viteazul” a funcţionat în Municipiul Timişoara, în clădirea Spitalului Clinic Municipal Timişoara , din parcul Gen. Eremia Grigorescu, strada Dima Gheorghe, nr.5, in perioada 1940-1947 cand a fost nevoit să se refugieze de la Tg. Mureş.
Propunem Comisiilor din cadrul Consiliului Local al Municipiului Timisoara aprobarea amplasării unei plăci comemorative pe faţada de la intrare a Spitalului Clinic Municipal Timişoara din parcul Gen. Eremia Grigorescu, strada Dima Gheorghe, nr. 5

Terenul pe care este Spitalul Clinic Municipal este inscris in C.F. nr. 13510 si are nr. topo 1025/1- in proprietatea Statului Român –domeniul public al Municipiului Timişoara asupra terenului şi casei cu 2 etaje, conf. L213/1998 nr.928/1950 şi 27811/2002 (se notează proces civil înaintat de Cons. Local al Municipiului Timişoara c/a Guvernului României pentru pretenţii imobiliare nr. 2381/1999 şi în proprietatea Ministerului Sănătăţii prin Direcţia Sanitară Timiş Spitalul Clinic Municipal Timişoara asupra laboratorului şi traumatologiei S+P staţiei dispecerat şi garajelor P. cabinei poartă P.- cu titlul de drept de edificare nr. 27488/1999.

Cheltuielile privind amplasarea, confecţionarea, inscripţionarea şi montarea vor fi suportate de solicitant., respectiv de d-nul col.(r) medic primar chirurg dr. Dumitru Bărboi.

Amplasarea plăcii comemorative se va face în baza autorizaţiei de construire ce se va elibera conform prevederilor legale si a Regulamentului Local de Urbanism.

In urma dezbaterii publice din data de 17.11.2005 nu au fost obiecţii la prezenta documentaţie.

